b'\n_START_ARTICLE_\nTamtam\n_START_PARAGRAPH_\nTamtam (my\xc3\xb6s tam-tam) on halkaisijaltaan suurikokoinen, noin 1\xe2\x80\x932 senttimetrin paksuinen metallinen ly\xc3\xb6m\xc3\xa4soitin. Se on perinteinen osa kaakkoisaasialaista ja varsinkin kiinalaista musiikkikulttuuria, mutta sit\xc3\xa4 k\xc3\xa4ytet\xc3\xa4\xc3\xa4n nyky\xc3\xa4\xc3\xa4n my\xc3\xb6s orkesterimusiikissa. Tamtamia soitetaan pehmustetulla nuijalla._NEWLINE_Tamtameja on valmistettu samalla menetelm\xc3\xa4ll\xc3\xa4 jo tuhansia vuosia. Tamtam sekoitetaan hyvin usein gongiin, koska ne n\xc3\xa4ytt\xc3\xa4v\xc3\xa4t hieman toisiltaan. Siin\xc3\xa4 miss\xc3\xa4 gongi on s\xc3\xa4veltasoltaan viritetty, tamtamin \xc3\xa4\xc3\xa4ni on hyvin ep\xc3\xa4m\xc3\xa4\xc3\xa4r\xc3\xa4inen sekoitus sek\xc3\xa4 hyvin matalia ett\xc3\xa4 hyvin korkeita taajuuksia. Tamtam on my\xc3\xb6s kooltaan gongia suurempi.'